Kamu bisa jelasin ke aku soal Karl Landsteiner dalam bahasa jawa?

Karl Landsteiner yaiku penemu golongan getih. Landsteiner lair ing Wina, Ostenrik tanggal 14 Juni 1868. Jenenge bapake yaiku Leopold Landsteiner yaiku siji jurnalis kang misuwur. Bapake tinggal donya nalika Landsteiner umur enem taun. Banjur dhèwèké mung urip karo ibune yaiku Fanny Hes. Nalika isih dadi mahasiswa, Landsteiner nganakaké pirang-pirang panaliten biokimia. ing taun 1891, dhèwèké ngumumake paperngenani prabawa diet tumrap komposisi getih. Landsteiner sinau ngèlmu kadhokteran ing Universitas Wina lan lulus ing taun 1891. Dhèwèké banjur sinau bab kimia ing Laboratorium Hantzsch ing Zunich, Laboratorium Emil Fischer ing Wurzburg, lan Laboratorium E Bambebger ing Munich. Sawisé dhèwèké sinau ing telung laboratorium mau, dhèwèké bali ing Wina lan nyambut gawé ing Rumah Sakit Umum Wina.

Ing taun 1896, dhèwèké dadi asisten Max von Gruber ing Institut Higiene ing Wina. Nalika iku, dhèwèké kepéngin sinau babagan mekanisme kekebalan lan sipat antibody. Ing penemuane kang ngrembag babagan anatomi patologi, histologi, lan imunologi dipamerake ing taun 1919. Ing karyané, dhèwèké njlentrehake asil observasi lan deskripsi ngenani biologi kanthi teliti. Nanging panemone kang misuwur ing taun 1901 yaiku ngenani golongan getih. Karl Lansteiner tinggal donya nalika tanggal 24 Juni 1943 akibat kena serangan jantung.